**ĮSAKYMAS**

**Dėl siūlymo pirkti socialinius būstus 2015 metais, ekonominio ir socialinio pagrindimo TVIRTINIMO bei PAGRINDINIŲ KRITERIJŲ nustatymo**

2015 m. spalio 16 d. Nr. B6-981

Molėtai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“, 2 punktu:

1. S i ū l a u skelbiamų derybų būdu 2015 metais pirkti socialinius būstus Molėtų rajono savivaldybės socialinio būsto fondo plėtrai.
2. T v i r t i n u socialinių būstų pirkimo ekonominį ir socialinį pagrindimą (pridedama).
3. N u s t a t a u socialinių būstų pirkimo pagrindinius kriterijus:

3.1. būstai perkami Molėtų mieste arba kaimo vietovėje ne didesniu atstumu kaip 20 km nuo Molėtų miesto;

3.2. gyvenamųjų patalpų 1 kv. metro naudingo ploto kaina neturi būti didesnė kaip 430 eurų Molėtų mieste ir 290 eurų kaimo vietovėje;

3.3. būsto bendras plotas ne didesnis kaip 70,0 kvadratinių metrų;

3.4. gyvenamosiose patalpose turi būti įrengti apskaitos prietaisai;

3.5. perkamas būstas turi būti tvarkingas, geros techninės būklės;

3.6. perkamas būstas turi atitikti normatyvinių statybos techninių dokumentų nustatytus reikalavimus gyvenamosioms patalpoms pagal Lietuvos Respublikos statybos įstatymą;

3.7. būstų pirkimo sutartys turi būti pasirašytos iki 2015 m. gruodžio 31 d.

4. T e i k i u Molėtų rajono savivaldybės tarybai sprendimo projektą „Dėl būstų, perkamų 2015 metais Molėtų rajono savivaldybės socialinio būsto fondo plėtrai, pirkimo būdo nustatymo“ (pridedama).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Saulius Jauneika |